  Туспуктэм: Руслан Нуриахметов Наталия Сильвестрова Удмуртиысь дышетӥсьёсты но визьнодасьтёсты лыдӟонъя «Живая классика» II калыккуспо вожвылъяськонэ пыриськыны ӧтё. Устоосыз лыдзисьёс Санкт-Петербургын йылпумъясь ужрадын быгатонлыксэс возьматозы. Со сярысь Удмуртиысь дышетонъя но тодосъя министерстволэн пресс-службаез ивортӥз. Конкурсэ пыриськисьёс прозаен гожтэм ӟуч произведениысь люкетэз учкытэк вераны кулэ. Возьматон 3 минутлэсь кема медаз кыстӥськы. 1-тӥ южтолэзёзь регистрация пыр ортчоно но отчы со видеоез юнматоно. Лыдӟисьёсты тодмо актёръёс, режисёръёс, гожъясьёс дунъялозы.  1-30 южтолэзе кылзонъёс улосвылъёсын ортчозы. 1-тӥ оштолэзе полуфиналэ сюрем 100 муртэз шараялозы. 1-тӥ куартолэзёзь 10 вормисьёслэн нимъёссы тодмо луозы. 18-21 куартолэзе соос Санкт-Петербурге калыккуспо книга салонэ вуылозы но Дворцовой площадьын вожвылъяськонлэн суперфиналаз пыриськозы.  Вожвылъяськонэ пыриськон сярысь сярысь куронъёсын татын рос-прос томатскыны луоз. Дышетӥсьёслэсь лыдӟонъя «Живая классика» калыккуспо вожвылъяськонзэс нырысьсэ 2022-тӥ арын ортчытӥзы. Лыдӟонъёсы Россиысь но мукет 15 кунъёсысь 2 сюрс 500-лэсь трос адями пыриськиз. Тодэ вайытом, тулыспалэ Россиын пинал лыдӟисьёслэн «Живая классика» вожвылъяськонзы кутскиз. Тегъёс: дышетӥсьёс вожвылъяськон Удмуртия Россия  